LidanRubinov/Halacha-QA huggingface dataset:
שאלה: נתונים על נגיעות בירקות עליים: ידוע הדבר שמיעוט שאינו מצוי אינו צריך בדיקה ולא כלום. ומקובלת היום הדעה שמיעוט המצוי הינו 5 -10 אף שיש מקלים עד קרוב למחצה. האם אוכל בבקשה לקבל ממכון התורה והארץ טבלה מסמך המסכם את אחוז הנגיעות שישנו בירקות עליים? (נ.ב. אם הרב חושב שאין ראוי שהשאלה תתפרסם אשמח אם בכל זאת הרב ישלח לי תשובה למייל)
תשובה: בכל ירקות העלים הנגיעות היא בדרגה של רוב וחיוב הבדיקה מדאורייתא. יתכן פעמים בתקופות מסוימות במצבים מסוימים נגיעות נמוכה יותר אבל באופן כללי כל הירקות עלים הנגיעות היא מעל 50. אמנם בקטניות יש פעמים מצבים של מיעוט המצוי. הגדרת מיעוט המצוי לפי מה שכתבת איננה מוסכמת לכל השיטות, ויש הרבה דעות אחרות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: קדיש לאחר עלינו לשבח: אני בשנת האבל על אימי. במקום מגוריי לא אומרים קדיש לאחר עלינו לשבח. בבתי כנסת אחרים שבהם אני מזדמן להתפלל, בחלקם אומרים חצי קדיש ובחלקם אומרים קדיש "יהא" שלם. כיצד עליי לנהוג?
תשובה: תנהג לפי בית הכנסת שבו אתה מתפלל כעת, דהיינו: אם אתה מתפל בבית כנסת של אשכנזים תאמר קדיש יהא שלמא ואם הינך מתפלל בבית כנסת של מרוקאים תאמר חצי קדיש ובשאר העדות אל תאמר קדיש בכלל לאחר עלינו לשבח.
שאלה: חילול שבת בשוגג: בשבת לפנות בוקר צילצל השעון המעורר של הפלאפון כשהמכשיר היה כבוי ומבלי שידעתי שיצלצל. הצילצול התמשך דקות ארוכות ולא הפסיק. משום מה חשבתי שכיוון שאיסור השימוש הוא מדרבנן אז מותר לכבות בשינוי, ואכן הזזתי אותו ברגלי וכיביתי ברגלי. כעת אני מבינה שהדבר אסור (ודאי שלא התכוונתי לעבור עבירה). כיצד לתקן (מלבד להתחזק בלימוד הלכות שבת), מהי דרך התשובה שלי?
תשובה: כפי שכתבת התשובה העיקרית היא ללמוד הלכות שבת. את יכולה להחליט לקבל שבת חמש דקות מוקדם יותר. אולם עיקר התשובה היא חרטה, כפי שעשית, ולימוד.
שאלה: נטילת גלולות למניעת היריון בתשעה באב: רציתי לשאול מה הדין לגבי נטילת גלולות למניעת היריון בצום תשעה באב, האם מותר לקחת את הגלולה בצום ובאיזה אופן? אנו פוסקים בבית לפי הלכותיו של הרב עובדיה יוסף.
תשובה: תקחי את הגלולה קודם הצום, וביום תשעה באב תקחי אותה לאחר הצום.
שאלה: ראיית סרטים לילדים: יש לנו ילד בן 11 וחצי שהולך לתלמוד תורה עם אווירה תורנית. אבל רוב החברים של בננו רואים סרטים "כשרים", כלומר, לאו דווקא סרטים עם מוטיב דתי (כמו גרובייס) אלא של התרבות המערבית (למשל - עידן הקרח, משפחת הסופר-על). מצד אחד, סרטים אלה משמחים את בננו וכשהוא שמח יש לו יותר חשק לכל מה שהוא עושה, הוא יותר נקשר אלינו וכו. אבל האמת היא שבא לנו לקבוע שהבית שלנו הוא לא קולנוע ואין דברים כאלה אצלנו, אבל זה יגרום לו התמרמרות, וכן עלול יגרום שיבלה יותר אצל חברים שאצלם זה מותר. האם להכנע לסטנדרטים של הסביבה או להסביר לבן שאצלנו זה אחרת ואנו שואפים למשהו אחר? יש עוד לציין שהוא הבכור מתוך 6, האם אין חשש שאם נתיר לו זה ישפיע על הרמה של שאר הילדים שאולי לא היו מרגישים שום צורך לראות סרטים אלה?
תשובה: קשה לתת עצה מבלי להכיר את כל המערך המשפחתי שלכם. בכל אופן, מדובר כבר בגיל די בוגר של ילד. לכן אני ממליץ לא לאסור בצורה גורפת. להתיר לו בצורה ביקורתית, כלומר, פעם בשבוע וכד', כפי הצורך. אם אפשר, להתיר לו זאת בשעה שהילדים האחרים לא ערים. להסביר לו שאתם מרשים לו משום שאתם סומכים עליו ומשום שהוא בוגר. אולם שלא ידבר על כך עם שאר אחיו. זאת בודאי הזדמנות טובה לשוחח עימו על מושג של בילויים ובזבוז זמן ועל המטרה של התאווררות. ניתן לשאול אותו האם הוא יכול להציע לכם דברים אחרים שבהם הוא יתאוורר ולא יצטרך להתאוורר בדברים טפלים וסתמיים. אנו צריכים להתאמץ שגם ההתאווררות שלנו תהיה באקלים של קודש מוסר וטוב לב.
שאלה: קניית מוצר בשבוע של תשעה באב: נגמר לי קרם שאני משתמשת בו לשיער, האם מותר לי לקנות בתשעה באב?
תשובה: מותר לקנות עד תשעה באב דברים שאינם חשובים ובמיוחד אם צריך אותם לימים אלו. בתשעה באב ראוי לא לקנות דברים שאינם ממש נצרכים.
שאלה: בעיות בהעברת המסורת: אני משיב שאלות לגולשים בפורומים שונים. נשאלתי שאלה וזאת תוכן השאלה: 1. בתלמוד יש מחלוקת מי קרא את עשרת הדברות, באיזה שפה נכתבה, באיזה תאריך ניתנה, היכן ניתנה, מכל רבבות הנוכחים במעמד היסטורי זה אין אפילו עדות אחת לנזכר? 2. יש מחלוקת ממתי קוראים את שמע, איך ייתכן שמצווה שמקיימים אותה יום יום ואין מסורת לגביה? 3. יש מחלוקת לגבי פרשיות התפילין, זוהי מצווה שכל יהודי מקיים ופתאום לאף אחד אין מסורת? המסקנה המתבקשת היא, אין לנו מסורת העוברת מדור לדור, רק ספר אחד ויחיד ממנו לומדים כולם וכל אחד מפרשו כרצונו?
תשובה: יש מחלוקת בין הראשונים, האם המחלוקת היא כתוצאה מחסרון לימוד ושימוש תלמידי חכמים. כך נראה בדעת רש"י, שהמחלוקת היא פנצר בבהירות העברת התורה. אולם יש הסוברים שהמחלוקת היא מלכתחילה, כלומר, הקב"ה בהשגחתו סידר את הדברים שיהיו דעות שונות בעם ישראל. בנוגע לפרטי מצווה, כגון: מאמתי קוראים את שמע, יתכן שמבחינה מעשית היו דורות שהדברים לא היוו נ"מ ולכן לא היה ידוע מה נהגו בדורות קודמים או שיכול להיות שמיעוט נהגו בדרך מסויימת והיה ספק האם המנהג מקורו על פי תלמידי חכמים או שזהו נוהג שאין לו מקור מהתורה והוא מנהג טעות. בנוגע למצוות תפילין, יש מקורות לכך שלכתחילה ניתנה המצווה בצורה שיהיו שתי דעות. בכל אופן, גם לפי שיטת רש"י הערפל שיש לנו בחלק מדברי תורה אינו בדברים עיקריים. ברוב הדברים יש לנו בהירות ואין בהם מחלוקות. רק בפרטים יש מחלוקת. יש גם להבין שהתורה אינה דבר קפוא. התורה ניתנה בדרך שיש תורה שבכתב ותורה שבעל פה. תורה שבעל פה הוא דבר דינמי ומתפתח. יש להרחיב במושג תורה שבעל פה. אולם אחת הדעות המרכזיות שכלל ישראל, כלומר: קבלת כל עם ישראל את דברי חכם מישראל, זה מה שנותן לו כוח של תורה שבעל פה עד כדי כך שאי אפשר לחלוק על דעה שנתקבלה על ידי כל עם ישראל. עם כל הדינמיות של התורה שבעל פה ניתנו הכלים שהתורה תשאר תורה אחת ומחייבת.
שאלה: לא תבשל גדי בחלב אימו: למה אנו אסורים לאכול בשר וחלב בכל? הרי בתורה רשום בפרוש לא תבשל גדי בחלב אימו אז רק בחלב אימו ולא בכל השאר?
תשובה: הפסוק "בחלב אימו" לא בא למעט שאר חלב אלא בא למעט דוקא עוף שאין לו חלב אם ולכן אינו אסור מהתורה (אך חכמים גזרו גם על עוף), והסיבה שלא ממעטים כל חלב שאינו של אימו ממש היא שנאמר מספר פעמים "בחלב אימו" ומן הריבוי המיותר מרבים שאסור אף בשאר חלב (שבת קל ע"א  חולין קיד ע"א  רש"י שמות לד, כו). הרב יאיר וסרטיל
שאלה: יתושים בשבת: בתי רגישה מאוד לעקיצות יתושים, לאחר שהיא נעקצת עקיצותיה מתנפחות ולפעמים גם מזדהמות עד כדי כך ששנה שעברה נאלצנו לקחת אותה פעמיים למיון בשל זיהום שהתפשט. השנה אנו יותר ערוכים לכך ומשתמשים בהרבה אמצעים על מנת למנוע את עקיצתה (דוחה יתושים בחדר רשתות וכו ) שאלתי היא: א.במידה ואני רואה יתוש בשבת בחדרה האם מותר לי להרוג אותו? ב. במידה ואני רואה יתוש בשבת בשאר חדרי הבית, האם מותר לי להרוג אותו? יש לציין שבימות השבוע נכנסים לפעמים יתושים לבית או לחדרה ואז אני הורג אותם לפני שהיא נכנסת.
תשובה: א. השאלה אם זה כרוך בסיכון לילדה, שאז מותר, או שזה רק צער בשבילה ואז אסור להרוג בשבת, אפילו שזו מלאכה שאינה צריכה לגופה כי הוא לא צריך את גופת היתוש אלא רק שהוא לא יהיה, ומדאורייתא יהיה פטור. יכול להיות שבכל זאת לצורך תינוק יהיה מותר להרוג אם אין אפשרות אחרת. הגדרת סיכון היא סבל גדול, ולכן במקרה שלך יהיה מותר, מה עוד שזו מלאכה שאינה צריכה לגופה כפי שכתבנו, ורק לשיטת הרמב"ם זה אסור מדאורייתא ולכן פה אפשר לסמוך על השיטות האחרות. ב. לא, שזה רחוק מדי ולא שייך.
שאלה: תיקון ציציות בתשעת הימים: האם מותר לתקן ציציות בשבוע שחל בו תשעה באב?
תשובה: אם אין לך ציצית אחרת מותר, ואם יש לך ציצית אחרת עדיף שלא.
שאלה: בר המצוה מתי?: בני יליד כ תשרי תשנ"ח. לאיזה שבת ראוי לשייך את העליה לתורה שלו? איך ומתי לערוך לו את הנחת התפילין באם יוצא חול המועד ביום הולדתו מתוך כוונה לשתף כמה שיותר מהמשפחה?
תשובה: החיוב הוא על בר המצווה לעלות בפעם הראשונה שיש קריאה בתורה. המנהג הוא שחוגגים את העלינ לתורה בשבת בו הוא נעשה בר מצווה. לכן, מי שנולד בחול המועד יעלה לתורה ביום ההולדת שלו ואת שבת הבר נמווצה יחגוג בשבת בראשית. מצד ההלכה הוא צריך להניח תפילין באיסרו חג ואז ניתן לשתף את המשפחה. כמו כן, ניתן לשתף אותם בעליה לתורה בחול המועד. אם אתם נוהגים להניח תפילין לפני הבר מצווה, אזי אתם יכולים לעשות "הנחת תפילין" ב-כ' באלול או לפי המנהג שלכם.
שאלה: צום לילד קטן: האם מותר לילד בן 10 לצום את כל צום תשעה באב, ואם לא, אז מדוע?
תשובה: ילד בן עשר לא מצווה לצום צום שלם בתשעה באב. ודי אם יצום עד עשר בבוקר או קצת יותר.
שאלה: סרטים בשבוע שחל בו: האם מותר לראות סרטים לספרדים בשבוע שחל בו ט באב?
תשובה: עדיף להמנע מכך כל הזמן.
שאלה: חידוש בגדים בתשעת הימים: רציתי לשאול את הרב לגבי חידוש בתשעת הימים: 1. מה דין חידוש בגדי עבודה בתשעת הימים? 2. מה ההלכה אומרת על מכירת בגדים ליהודי בשבוע שחל בו?
תשובה: 1. רק אם אין בגדי עבודה אחרים מותר. 2. בעקרון אין למכור בגדים השבוע אא"כ זו מכירת סוף עונה או שיש סבירות שלקונה זו הזדמנות או אילוץ אחר שמותר לו לקנות.
שאלה: עבודה בהוסטל בשבת: האם מותר לעבוד בהוסטל לחולי נפש כאשר יש חובה לעבוד בשבת, למרות שלא נדרש ממני לחלל שבת אך המטופלים בוודאי מחללים שבת?
תשובה: כן, בעבודה מעין זו יש גם ענין של פיקוח נפש.
שאלה: תחילת קורס בשבוע שחל בו ט  באב: האם יש איסור להתחיל קורס לימודים (אנגלית במקרה שלי) בשבוע שחל בו? ואם ייתכן הפסד כספי במקרה שלא אתחיל השבוע?
תשובה: אין איסור ללמוד בתשעת הימים ומותר גם להתחיל את הקורס.
שאלה: חלוקת הזמנות בתשעת הימים: אני ובן זוגי מתחתנים כשבועיים לאחר תשעה באב. כיוון שהזמן לחוץ, האם ניתן לחלק את ההזמנות גם בשבוע זה - שחל בו תשעה באב? חלק מההזמנות ישלחו בדואר וחלק נביא באופן אישי - האם יש הבדל? אנא החזירו לי תשובה בהקדם כיוון שהזמן לחוץ.
תשובה: מותר לשלוח הזמנות, ואין הבדל אם זה בדואר או באופן אישי.
שאלה: דיני יחוד למשודכים: יש לי מס שאלות כלליות אשמח אם יתאפשר לרב לענות עליהן. 1. האם ישנו איסור יחוד עם סבא? והאם מותר לישון בביתו כשרק הוא נמצא? 2. האם הליכה של משודכים בפארק גדול מאוד בלילה (שיש בו אנשים אך הוא חשוך), אסורה ונחשבת ליחוד? 3. אם אפשר לפרט יותר על דיני יחוד למשודכים. 4. האם מותר למחוק עיפרון עיניים שנמרח בשבת?
תשובה: 1. מותר לאדם להתייחד עם סבתו או לנכדה עם סבא. 2. קשה מאוד לתת בזה כללים אך באופן כללי אפשר לומר שאם תשבו במקום מסויים ולא יעברו אנשים אסור, ואם נמצאים שם כל כך הרבה אנשים שתמיד יעברו אנשים מותר. 3. אי אפשר באינטרנט לפרט את כל דיני יחוד אך אומר לך שייחוד ארוס עם ארוסתו יותר חמור מחמת הקרבה ביניהם. 4. לא.
שאלה: תהילים ובקשות בשבת וט  באב: 1. האם מותר לקרוא תהילים ולבקש בקשות בשבת כחלק מקבוצה שקוראת במשך 40 יום (כולל שבת) בנושא מסוים כגון: זיווג וכד (שכן זה כאילו תחינה ובכי לדבר ובשבת לא ממש מבקשים בקשות ותחנונים.) 2. האם בט באב מותר לקרוא תהילים כחלק מרצף זה של ה-40 יום, אפילו שאסור לקרוא תהילים ביום זה?
תשובה: 1. מותר לקרוא את התהילים אולם אין לומר בקשה פרטית לאחר אמירת התהילים. 2. יש שאומרים תהילים המסודרים לפי חלוקה של חודש במנחה של תשעה באב משום שזה כתפילה. הכרעת המשנה ברורה (תקנד, ס"ק ז) שעדיף שלא לאמר ולהשלים למחרת ולאמר את של שני הימים.
שאלה: כשרות: האם אפשר לסמוך על כשרות של הרבנות במלונות בירושלים, מבחינת בישולי עכו"ם ועוד.
תשובה: כל מלון לגופו, יש לשאול את משגיח הכשרות במלון.
שאלה: הלוואה מחברת האשראי בריבית: אני מעוניין לקבל הלוואה מחברת אשראי. הלוואה זו פטורה מריבית ב-6 החודשים הראשונים. כמו כן, אני צריך לרכוש מהם כרטיס אשראי נוסף, שאני אמור לשלם עליו דמי שימוש כל חודש. האם מותר לי לקחת את ההלוואה?
תשובה: מעיקר הדין מותר כיון שיש היתר עיסקא, אך טוב להמנע מכל ריבית שהיא בין בבנק ובין בחברת אשראי.
שאלה: העדרות מעבודה בתשעה באב כ"דבר האבד": האם העדרות שכיר שמקבל משכורת חודשית מעבודתו בתשעה באב היא בגדר "דבר האבד" שמותר בתשעה באב או לא? כי לכאורה אפשר להשלים את ההעדרות של יום עבודה (9 שעות) על ידי הוספת שעה אחת כל יום במשך 9 ימים ואם כן זה לא דבר האבד. ומה אם אקח את יום ההעדרות כיום חופש שמקבלים על זה ת רגיל ויורד יום מהחופשה, האם זה משנה את הדין?
תשובה: אם אפשר להוסיף שעה ליום, כדאי הוא בית אלקינו להוסיף שעה זו.
שאלה: צניעות בלימוד מתמטיקה: אני אישה נשואה (עם ילדה) בת 26. הציעו לי ללמד מתמטיקה קבוצה של בנים בכיתות ז -י. האם יש בכך בעיה, עדיף להימנע?
תשובה: לכתחילה עדיף להימנע. ואולם אם יש בזה צורך גדול צריך לנסות ואם את מרגישה שיש בזה פגייעה כל שהיא בצניעות מצד ההרגשה שלך או את מזהה מצידם שיש איזה בעיה אזי צריך להימנע.
שאלה: הנקה בט  באב: אני אם ל-4 ילדים כאשר הגדולה בת 4.5, השניה בת 3.5, השלישי בן שנה ו-8 חודשים ובני הקטן בן חודשיים וחצי. עד עכשיו הנקתי הנקה מלאה. כאשר אינני שותה מספיק אין לי חלב להנקה. השאלה היא: האם ביום הצום לעבור לתחליף חלב הכוונה למטרנה או לא לצום בכלל או להתחיל את הצום ולראות האם יש מספיק חלב ואז להפסיק להניק לעבור למטרנה?
תשובה: לפי דבריך, שכשאין את שותה מספיק את מרגישה שאין לך די חלב, את יכולה לשתות בתשעה באב. הרב חיים כץ
שאלה: החלפת דוד שמש בשבוע שחל תשעה באב: היום יום ראשון, ביום חמישי בעזרת השם צום תשעה באב. האם מותר להחליף דוד שדולף מהגג כבר במשך חודשיים? הדוד נרכש היום. האם יש טעם לדחות את ההתקנה לאחר הצום או שניתן להרכיבו כעת משום בזבוז מים וממון לנו למשפחה?
תשובה: אפשר. הרב חיים כץ
שאלה: מוצאי תשעה באב: האם מותר השנה, כשתשעה באב יוצא ביום חמישי, לכבס במוצאי תשעה באב או רק ביום שישי. כדי שיהיו בגדים נקיים ולבנים נקיים לכבוד שבת?
תשובה: מותר לכבס כבר ביום חמישי לאחר צאת הצום. עדיף לכבס רק לצרכי שבת אולם במכונת כביסה שרגילים למלא אפשר להוסיף גם שאר בגדים. (שמירת שבת כהלכתה פרק מב, ה ובהערות שם).
שאלה: קריאת שם אחר אדם חי (אשכנזי): נולד לנו בן בריא לאחר שרופאים המליצו להפילו. אנו מעוניינים לקרוא לבננו בשם תנכ"י כאשר בכוונתינו גם לכבד בכך את זכרו של סבה של אשתי שנפטר אבל לא פחות מכך אנו מעוניינים לכוון בנתינת השם לאחד מרבותינו שליווה ומלווה אותנו בכל קושי שיש לנו. גם הרב וגם אנחנו אשכנזים אך אנו מאוד רוצים שהרב יהיה מודל לחיקוי של הילד. מה דעת הרב בעניין?
תשובה: זכות מיוחדת זיכה ה' את ההורים לקבוע שם לבנם. אל תעבירו זכות זאת לאחרים החליטו בעצמכם. עם זאת לא הייתי מציע לקרוא על שם אדם חי אלא א"כ אתם ספרדים הנוהגים לקרוא על שם הסב.
שאלה: ישיבה בין הבימה לארון הקודש: כידוע לך, במרבית בתי הכנסת התימנים מקומות הישיבה הינם מסביב לבימה (תיבה). לאחרונה החליט אחד המתפללים לשבת בין הבימה להיכל שפניו לכיוון ארון הקודש. שאלותי הם: 1. האם בזמן קריאת התורה, לא קיימית בעיה שהמתפלל מפנה את גבו לספר תורה. (הספר תורה ממש מעליו). 2. האם המתפלל שיושב לא מהווה הפסק בין הקורא בתורה להיכל על פי שכתב ה"לבוש"."ועוד שלא יפסיק בין הקורא בתורה להיכל." 3. בהנחה שישיבה זו מפריעה לחלק מציבור המתפללים, הן בזמן התפילה והן בקריאת התורה, מה ניתן לעשות על מנת לשכנע אותו למצוא מקום אחר?
תשובה: מצד ההלכה מותר, ומצד המנהג של התימנים עדיף להימנע מכך. לכן, אם ניתן לשכנעו בנחת, מוטב. ואם לא, אין לבא לידי מריבה בשל כך. ביאור: בדברי הלבוש שהזכרת בשאלתך (הובא בט"ז ובמג"א בסימן קנ) מדובר באופן שאחוריו להיכל ופניו לבימה. והלבוש אסר משני טעמים: א. גנאי הוא שאחוריו להיכל. ב. כשהעולה לתורה מברך נראה כמשתחווה לו. (אמנם הלבוש הזכיר גם את העניין של "הפסק", כפי שציינת בשאלתך, אך המעיין בדבריו ובדברי האחרונים שהעתיקוהו יראה שהעיקר הוא מצד שנראה כמשתחווה לו). בשאלה שלפנינו מדובר באופן הפוך, שאחוריו לבימה ופניו להיכל. וכתב הפרי מגדים להתיר, שאין בכך גנאי שאחוריו לספר תורה הואיל והבימה היא רשות בפני עצמה. וגם באופן זה, שאחוריו לבימה, יש לומר שאין העולה לתורה נראה כמשתחווה לו. לכן, מצד ההלכה מותר, וכן המנהג פשוט בבתי כנסת אשכנזים. אמנם מנהג התימנים ידוע, שאין יושבים שורות שורות אלא כל הקהל יושבים סמוך לכתלים והתיבה באמצע, ולכן כדאי להסביר לו בנחת שכיוון שמסורת אבותיו חביבה ויקרה לו מוטב להימנע מכך. הרב ישי ואדעי
שאלה: כיבוס נעליים במכונת כביסה בתשעת הימים: האם מותר לכבס נעליים במכונת כביסה בתשעת הימים? ( לא למטרת נעילתם בתשעת הימים אלא לאחסונם עד לחורף) והאם מותר לנקות נעליים במים ובמברשת? (כדי לאחסנם, לא לשימוש מיידי)
תשובה: מותר לצחצח ולנקות נעלים מכיוון שהן מתלכלכות מהר ואינן דומות לבגדים.
שאלה: רוב כוס יין בהבדלה: האם חייבים לשתות רוב כוס יין הבדלה אם אין עם מי שיצטרף בשתייתו?
תשובה: לכתחילה יש לשתות רוב רביעית, ואם אינך יכול לשתות מהיין הזה תבדיל מיץ ענבים שברכתו בורא פרי הגפן וכדו'.
שאלה: סרטים בתשעת הימים: האם אני יכולה לצפות בסרטים (שיש בהם גם מוסיקות רקע) בבית בתשעת הימים?
תשובה: בתשעת הימים הנפש צריכה להיות מרוכזת בזכרון חורבן הבית ובמחשבות מה כל אחד יכול לעשות כדי להוסיף זכויות ולקרב את גאולה. על כן נמנעים מדברים משמחים וממעטים בעסקים שלא להסיח את הדעת מענין הימים. סרטים חינוכיים אפשר לראות גם אם יש בהם מוסיקת רקע. ילדים קטנים יכולים לראות גם סתם סרטים ובלבד שלא יהיו בלתי חנוכיים.
שאלה: קביעת סעודה לספרדים: כבוד הרב ענה ששיטתו בקביעת סעודה היא לדעת האשכנזים. מה לגבי ספרדים - מתי מקילים? ואיך אני יודע אם ודאי אשבע? מה אני (ספרדי) אעשה במידה ומונחים לפני לדוגמה הרבה בורקסים, האם ליטול ידיים מלכתחילה?
תשובה: יש בכך שתי שיטות. יש שיטה שהשיעור לקביעת סעודה על עוגות וכדומה כדי להתחייב בברכת המזון הוא נפח 4 ביצים, אבל המשנה ברורה בשם הגר"א מכריעים שהשיעור צריך להיות לפי שיעור שאדם שבע ממנו בדרך כלל, לפי המקובל. אני חושב שגם הספרדים צריכים לפסוק בזה לפי הכרעת הגר"א, כי זה דרבנן. לפי זה במקרה שציינת, שיש הרבה בורקסים, יש ליטול ידיים וכו'.
שאלה: חולצת שבת מלוכלכת בסעודה עם ילדים קטנים: האם מותר להורים לילדים קטנים, שעלולים ללכלך את בגדי הוריהם, לאכול בסעודות שבת "לכתחילה" עם בגדי שבת מלוכלכים, כגון: חולצת שבת שממילא יש עליה כתמים, ורק בסוף הסעודה לחזור לבגדי השבת הנקיים שלבשו לפני הסעודה? האם אין בזה פגיעה בכבוד השבת?
תשובה: אני חושב שזה פוגע. הייתי ממליץ לשים מגבת או חיתול שיחצוץ בין הילד לבגדי האבא או האימא וכך לא ילכלך את בגדי ההורים.
שאלה: שקילת תינוק בשבת: 1) האם מותר לשקול תינוק שנולד בשבת בכדי לדעת מהו המשקל בו נולד? 2) אם התינוק נולד בסמיכות ליציאת השבת - האם מוטב לדחות את השקילה הכחצי שעה-שעה, או שעדיין צריכים מיד לשקלו?
תשובה: שקילה אסורה בשבת אלא א"כ התינוק לא יונק דיו וצריך לדעת אם להוסיף לו מזון וכדו'.
שאלה: יש עניין בנגיעת אצבעות הידיים בלחם: האם כשמברכים המוציא יש עניין עצמי בנגיעת אצבעות הידיים בלחם, או שדי להחזיק את הכריך הנמצא בתוך שקית ע"י נגיעת האצבעות בשקית, כאשר אין מגע ישיר בינן לבין הלחם?
תשובה: לכתחילה, כל דבר שמברכים עליו יש להחזיקו ביד ימינו דווקא, ואם אי אפשר אין הדבר מעכב.
שאלה: תבנית בשרית בשימוש חלבי בתנור: אפיתי בתבנית בשרית (לא בת יומה) מאפה חלבי (פיצה עם גבינה צהובה) כאשר השתמשתי בנייר אפיה למאפה החלבי. גם השימוש הבשרי האחרון בתבנית היה עם נייר אפיה ולאחריו ניקיתי את התבנית. מה דין התבנית, האם ניתן להכשירה לשימוש בשרי?
תשובה: אם לא עובר שומן דרך הנייר (כגון בנייר כסף) לא צריך אפילו להכשיר, אבל אם המציאות שעובר שומן דרך הנייר יש להכשיר את התבנית ע"י הגעלה.
שאלה: אמה על אמה זכר לחורבן: קראתי את המאמרים בעניין ולא הגעתי לכלל הבנה מלאה: עושים אצלנו בבית טיח בימים אלו. שכבות הטיח הן כדלקמן: טיח שחור מיישר ועליו טיח לבן. לאחר מכן יגיע הצבעי ויעשה צבע על הקירות. באיזה שלב אני צריך לעצור ולסמן לצבעי לטייח לא לסייד לטייח קטע של אמה על אמה מול הפתח? להבנתי, יש לתת לטייח לסיים את הטיח השחור ולאחריו את הטיח הלבן, ואז לומר לצבעי שלא יצבע על הטיח הלבן את אותו קטע שהוא זכר לחורבן. האם כך? רוב תודות ושנזכה לישועות ולנחמות במהרה בימינו
תשובה: להשאיר את הטיח השחור. ולא לטייח את הטיח הלבן. ועוד יותר יהיה קיום הזכר לחורבן אם לא יהיה טיח כלל. ויהי רצון שיבנה בית המקדש במהרה בימינו.
שאלה: החרם על שפע שוק: בחודשים האחרונים מתנהל בציבור החרדי מאבק להחרמה של רשת שפע שוק בטענה לגרם חילול שבת ברשת שיווקית אחרת אך של של אותו בעלים. מנגד מפרסמת רשת שפע שוק טענות משלה שגם רשתות אחרות נמצאות תחת בעלות המחללת שבת בחברות אחרות שתחת אותה בעלות. לטענתם אין הבדל בינם לבין אחרים, והמלחמה דוקא נגדם היא רק ממניעים פוליטיים. אבקש לקבל הדרכה הלכתית בענייין זה. ברור לי שאם ניתן למנוע חילול שבת בעזרת חרם צרכנים ראוי לעשות זאת. אולם בנידון של רשת שפע שוק לא ברור שיש אפקטיביות ממשית לחרם הזה עד היום, וכן לא ידוע לי האם טענת רשת "שפע שוק" שבזה היא לא שונה מרשתות אחרות - נכונה או לא. למעשה השאלה לכאורה אינה דוקא הלכתית אלא יותר בשיקולים של הצדקה של השקעה במאבק הזה. אודה על הבהרות בעניין מגורם מוסמך.
תשובה: אני לא גורם רשמי שמתעסק עם החרם אולם במקרה זה אני סומך על ההוראות שניתנות לציבור החרדי. לא בכל יום עושים חרם על ענין השבת. אם כל אחד יתחיל לפקפק בהוראות לא נוכל לעשות כלום. בכדי שיהיה כוח לציבור צריכים להאחד סביב דבר מעשי.
שאלה: לקנות בגדים בבין המצרים: האם מותר בימים שבין המצרים לקנות בגדים אך לא ללבוש אותם עד אחר ימים אלו?
תשובה: עד ראש חודש אב מותר. לאחר ראש חודש אין לקנות.
שאלה: קריאת שמע בטעמים: האם נכון יותר לאמר את קריאת שמע בתפילה עם טעמיה או שמא יש חשש להיסח הדעת?
תשובה: בהחלט יש מעלה לומר קריאת שמע בכוונה ובטעמים ואם הטעמים מפריעים לכוונה העיקר הכוונה.
שאלה: מתיחות עם תלמיד חכם: לפני למעלה משנה הייתה לי תקרית כפולה עם ת"ח חשוב באיזור מגוריי, המכהן בתפקיד רבני חשוב. פעמיים קרה שהוא דן אותי לכף חובה מה שהתברר אח"כ כלא מוצדק. היו ביננו יחסי קרבה וחיבה. יש בי צער עצום ותחושת פגיעה גדולה עד היום. אני מנסה לשכוח זאת אך איני מצליח. חשבתי להודיע לו על כך אך אני חושש לפגוע בכבודו חלילה. האם עליי להודיע לו על כך?
תשובה: אם תצא מתוך הנחה שהתקריות היו בגלל אי הבנה. אפשר יהיה להחזיר אם היחסים הטובים שהיו בעבר. תפנה אליו ותגיד שהיה לך צער ונפגעת מאד ואתה חושב שהיתה אי הבנה ואתה רוצה לברר את הדברים להסביר את עצמך. ולהבין למה הרב דן אותך לכף חובה. נראה לי שהרב ישמח על הברור וזה יהיה לטובה.
שאלה: בדיקה חודרנית בתשעה באב: היום הייתי אצל רופא גסטרואנטרולוג שהפנה אותי לבדיקת גסטרוסקופיה בהקדם. הבדיקה עצמה כרוכה בטשטוש, והחדרת צינורית עם סיב אופטי דרך הלוע. הבדיקה אורכת כרבע שעה. התור הכי מוקדם שיש הוא בתשעה באב בבוקר. אם לא אקח את תור זה התור הבא הוא באמצע ספטמבר, והרופא ציין שמעדיף תור מוקדם יותר. מה עליי לעשות, שאדחה את הבדיקה לספטמבר? האם זה כרוך בסכנה לעבור בדיקה בתשעה באב?
תשובה: מותר לך לעשות את הבדיקה בתשעה באב. הרב חיים כץ
שאלה: חוסר בויטמין B12 וחולשה: אני בת 38 סובלת מB12 נמוך(190) וחולשה גם בשאר ימות השנה. בשנים האחרונות הצומות הפכו לקשים מאוד בעבורי עד כדי הקאות (אפילו עם דם) כאבי ראש חזקים וחולשה, לא רק ביום הצום עצמו אלא גם יום למחרת הצום איני יכולה לתפקד וצריכה לשכב במיטה את שלושת הצומות הפסקתי לצום. שאלתי לגבי תשעה באב, שהוא יותר חמור, מה לעשות?
תשובה: יש לך גדר של חולה שאין בו סכנה ואינך צריכה לצום. הרב חיים כץ
שאלה: חפיפה בשבוע של תשעה באב : האם מותר לחפוף את השיער (בשמפו ובמרכך) בשבוע שחל בו תשעה באב, אם אני אשכנזיה? חשוב לציין שהחפיפה היא לא לצורך רפואי אלא רק מבחינה אסתטית (פשוט מפריע לי להיות ולהיראות עם שיער לא חפוף). ואם אסור - האם מותר לחפוף מיד עם צאת תשעה באב או רק בצהרי יום שישי?
תשובה: כל רחיצה של הנאה אסורה בתשעת הימים. מי שמלוכלך או מזיע וכן שיש לו ריח לא נעים יכול להתקלח בשביל להעביר את הליכלוך והריח. איסור הרחיצה ממשיך עד חצות היום שבו רוחצים לכבוד שבת.
שאלה: נרות וסיבוב החתן ע"י הכלה בחופה: 1. מה המקור לליווי החתן והכלה עם נרות בידי ההורים, והאם אפשר לוותר על כך? 2. מה המקור לסיבוב הכלה מסביב לחתן, והאם אפשר לוותר על כך?
תשובה: זה לא חיוב דאורייתא, אלא להזכיר את מעמד הר סיני והברית שנכרתה עם לפידי אש וכו'. אם אין נרות זה לא לעיכובא אבל לא נכון לוותר על כך לכתחילה. המנהג בארץ הוא שהאבות מלווים את החתן והאמהות את הכלה, ובאמריקה היה מנהג שכל הורים מלווים את ילדם לחופה, ונכן לעשות כמו בארץ.
שאלה: כשרות תרופה מצמחים: אני מטופל חצי שנה בבעיה רפואית ע"י דיקור סיני ואני זקוק לתרופה והציעו לי תרופה של צמחי מרפא סיניים המבוססת אך ורק על צמחים: אלו הם הצמחים: CORNUS OFFICINALIS DIOSCOREA OPOSITA MOUTAN RADICIS PORIA COCOS ALISMATIS ORIENTALE האם יש בעיה בשימושם?
תשובה: אם זה רק תערובת צמחים אפשר להשתמש בהם אפילו ללא כשרות, ואפילו אם יש בישול מסויים לא נפסל. ובלבד שאין תערובות של דברים זרים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: כפית בשרית שערבבתי איתה חלב חם: יש לי כפית בשרית, ובטעות השתמשתי בה ע"מ לערבב נס קפה חלבי חם. מה ניתן לעשות בכדי שיהיה אפשר להשתמש שוב בכפית, ככפית בשרית?
תשובה: יש להגעיל אותה במים רותחים או אפילו בעירוי.
שאלה: סדר נטילת ידיים מהברז ולא מנטלה: האם לרחוץ ידיים בסבון ולשטוף אותם מהסבון מהברז ר של שטיפת יד ימין ואחר כך יד שמאל, כך שלוש פעמים, כמו עם הנטלה, זה ר, זה נחשב שהטומאה הוסרה מהיידים? ובמיוחד בשחרית לאחר הקימה מהשינה. ואם זה לא ר, אבקש לקבל הסבר מדוע לא ומה ההבדל בין שניהם.
תשובה: בבוקר כדי להעביר את הטומאה צריך ליטול ידים דווקא מכלי, כמו כהן המתקדש לעבודה בבית המקדש שהיה נוטל ידיו דווקא מהכיור. וכן הדין בנטילת ידים לסעודה ובנטילת ידים בבוקר אבל שאר הנטילות, כגון: שנגע במקומות המטונפים וכדומה, יוצא ידי חובה בנטילה מהברז אם הידים נהיות נקיות, ורק מי שנוהג מנהג חסידות נוטל מנטלה.
שאלה: חברה מעורבת אצל הרב סולוביצ יק: אם חברה מעורבת היא אסורה איך הרב סולוביצ יק זצ"ל פתח ישיבה מעורבת לכתחילה בכל?
תשובה: אל תדון את חברך עד שתגיע למקומו. איננו יודעים מה היו התנאים בבוסטון שאילצו את הגריד"ס ללעשות מה שעשה, לדבריך. עם זאת עד כמה שידוע לי להד"ם, מעולם לא הוקמה ישיבה מעורבת ע"י הגריד"ס.
שאלה: זמני צום תשעה באב בת"א: מהן זמני צום תשעה באב השנה ביום חמישי בת"א?
תשובה: אני מצרף לך קישור ללוח השנה הנמצא באתר: בברכת התורה, WWW.Yeshiva.org.il
שאלה: שימוש בתרופות בשבת חולה שאין בו סכנה: האם מותר להשתמש בשבת בתרופות לחולה שאין בו סכנה? אני מפרט: 1. גלולות ללא שחיקת סממנים (כגון: אקמול). 2. קפסולות המכילות אבקה או נוזל. 3. תרופה נוזלית. 4. משחה להרגעת כאבים. ( כגון: וולטרן). 5. תרופה המצריכה המשכיות (כגון אנטיביוטיקה).
תשובה: חולה ששוכב כבר יכול לקחת תרופות. ח אסרו לקחת תרופות מחשש שמא ישחוק סממנים, אבל מי שכבר שוכב במיטה, כגון: שכואב לו הראש וכדומה - ח לא גזרו ויכול לקחת כל תרופה, ולא משנה אם זה כדור או נוזלים. משחה זו בעיה, כי במשחה יש איסור דאורייתא של ממרח אלא אם כן זה נוזלי לגמרי. אפשר לסמוך על שיטת המגן אברהם, שאם נספג בעור לגמרי מותר, במקום שצריך, כגון: שיש כאב גדול, או תינוק וכו'.